**Ministru kabineta noteikumu projekta**

**“Grozījumi Ministru kabineta 2002.gada 27.decembra noteikumos Nr.610 „Higiēnas prasības vispārējās pamatizglītības, vispārējās vidējās izglītības un profesionālās izglītības iestādēm””**

**sākotnējās ietekmes novērtējuma ziņojums (anotācija)**

|  |  |  |  |  |  |  |
| --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | |
| 1. | Pamatojums | | Ministru kabineta noteikumu projekta “Grozījumi Ministru kabineta 2002.gada 27.decembra noteikumos Nr.610 „Higiēnas prasības vispārējās pamatizglītības, vispārējās vidējās izglītības un profesionālās izglītības iestādēm”” (turpmāk – noteikumu projekts) izstrādāts saskaņā ar Valdības rīcības plānu Deklarācijas par Valda Dombrovska vadītā Ministru kabineta iecerēto darbību īstenošanai 104.uzdevumu „Būtiski samazināt administratīvo slogu uzņēmējiem un iedzīvotājiem” un plāna „Izglītības iestāžu uzraudzības un kontroles pasākumu samazināšanas plāns” 6.punktā noteikto uzdevumu „konsultējoties ar jomas ekspertiem un izglītības iestāžu pārstāvjiem, kā arī ņemot vērā starptautisko pieredzi, izvērtēt un, ja nepieciešams, pārskatīt higiēnas prasības, kas jāievēro izglītības iestādēm”. | | | |
| 2. | Pašreizējā situācija un problēmas | | 1. Lai mazinātu administratīvo slogu izglītības iestādēm un nodrošinātu mūsdienu situācijai atbilstošas higiēnas prasības šīm institūcijām, kā arī, lai optimizētu Veselības inspekcijas darbu, Veselības ministrija ir izvērtējusi 2002.gada 27.decembra noteikumos Nr.610 „Higiēnas prasības vispārējās pamatizglītības, vispārējās vidējās izglītības un profesionālās izglītības iestādēm” (turpmāk – MK noteikumi) iekļautās higiēnas normas un ir konstatējusi, ka daļa no tām ir nepamatotas un neatbilst labas prakses piemēriem, kā arī daļa dublē normas, kas jau noteiktas citos normatīvajos aktos un kuru uzraudzība ir citu institūciju kompetencē. Ņemot vērā minēto, nepieciešams veikt grozījumus MK noteikumos, mainot šādas prasības par veselībai nekaitīgu sporta laukuma segumu.  Šobrīd praksē izmantojamiem segumiem, t.sk. arī tiem, kas paredzēti sporta laukumiem ir ražotāja informācija par atbilstošu pielietošanu un izmantošanas veidu, kas nozīmē arī seguma drošumu. Līdz ar to noteikumos nepieciešams svītrot minēto prasību.  2. MK noteikumu 15.punkts nosaka prasības attālumam no iestādes, kādā ir jāizvieto sadzīves atkritumu konteineri saimniecības zonā, t.i. ne tuvāk par 20 m no iestādes, kā arī nosacījumus konteineru laukuma segumam. Saskaņā ar Atkritumu apsaimniekošanas likuma 8.panta pirmās daļas 3.punktā noteikto katra pašvaldība izdod saistošos noteikumus par sadzīves atkritumu apsaimniekošanu savā administratīvajā teritorijā, nosakot šīs teritorijas dalījumu sadzīves atkritumu apsaimniekošanas zonās, prasības atkritumu savākšanai, arī minimālajam sadzīves atkritumu savākšanas biežumam utt. Līdz ar to prasības katrā pašvaldībā var būt atšķirīgas. Lai tiesiskais regulējums būtu pielietojams vienlīdz visās izglītības iestādēs, nepieciešams svītrot no MK noteikumiem prasību par sadzīves atkritumu konteineru izvietošanu saimniecības zonā ne tuvāk par 20 metriem. Attālums jāizvērtē individuāli, jo saimniecības zonā konteineri drīkstētu būt arī pie ēkas.  Kā pierādīts praksē, tad šobrīd konteineru laukumu segumam tiek izmantoti visdažādākie materiāli, kas nodrošina brīvu konteineru satura izvešanu un augsnes aizsardzību, turklāt attīstoties tehnoloģijām pielietojamo materiālu klāsts strauji mainās. Līdz ar to nav nepieciešams MK noteikumos nosacījums par kāda konkrēta seguma piemērošanu konteineru laukumiem un nosacījums par konteineru laukuma segumu precizējams.  3. MK noteikumu 16.punktā ir iekļauts nosacījums par apstādījumiem vai citu estētisku aizsegu, ja konteineru novieto tuvāk par 20 m no iestādes. Šī prasība nav pamatota, jo šī prasība nav saistīta ar higiēnas normatīvu ievērošanu, bet gan estētiskas dabas jautājums, bez tam apstādījumi ir efektīgi tikai siltajā gadalaikā. Papildus jāņem vērā, ka šī norma ir dažādi interpretējama un rada problēmas skolu vadībai un kontrolētājiem, tādēļ noteikumos nepieciešams svītrot šo prasību.  4. MK noteikumu 26.punkts nosaka prasības materiāliem, t.sk. veselībai nekaitīgus, kurus izmanto telpu apdarei. 2010.gada 9. novembra Ministru kabineta noteikumi Nr.1031 „Noteikumi par Latvijas būvnormatīvu LBN 007-10 "Nekaitīguma prasības būvēm" nosaka prasības, t.sk. arī cilvēku veselībai nekaitīgus materiālus, kurus izmanto būvēs. Līdz ar to nav nepieciešams dublēt normas, kas jau noteiktas citos normatīvajos aktos un kuru uzraudzība ir būvniecību kontrolējošo institūciju kompetencē. Ņemot vērā minēto, nepieciešams svītrot no MK noteikumiem prasību par veselībai nekaitīgu materiālu pielietošanu telpu apdarē.  5. Esošo MK noteikumu 27.2. apakšpunkts nosaka prasības ierīkot izglītības iestādēs duškabīnes. Tā kā esošajos MK noteikumos nav dots skaidrojums terminam „duškabīne”, rodas problēmas ar šī vārda traktējumu reizēm pat pieprasot slēgtas rūpnieciski izgatavotas duškabīnes. Duškabīņu ierīkošana skolu sporta zālēs nav lietderīga gan no infekcijas slimību profilakses viedokļa, jo var sekmēt sēnīšu u.c. lipīgu infekcijas slimību izplatīšanos izglītojamo vidū, gan arī var radīt papildus risku bērnu traumatismam. Lai tiesiskais regulējums būtu skaidri saprotams un pielietojams praksē, nepieciešams prasības attiecībā uz dušas ierīču ierīkošanu precizēt, nosakot, ka dušas ierīces ir jāatdala ar starpsienu, kurai jābūt necaurspīdīgai, kas novērstu gan bērna saskari ar citu personu mazgāšanās ūdeņiem, gan nodrošinātu bērna privātumu.  Ministru kabineta noteikumos ir norādīts, ka tualeti un tās sanitāri tehnisko aprīkojumu ierīko atbilstoši Latvijas būvnormatīvā LBN208-00 „Publiskas ēkas un būves” noteiktajām prasībām, bet šobrīd ir pieņemti jauni Latvijas būvnormatīvi LBN208-08 „Publiskas ēkas un būves”, tādēļ nepieciešams precizēt atsauci uz būvnormatīvu MK noteikumos.  6.Esošie MK noteikumi vienam izglītojamam, ierīkojot datorklasi, paredz 4 m2. Savukārt, Latvijas būvnormatīvu LBN 208-08 “Publiskas ēkas un būves”” 113.punkts paredz, ka mācību telpās, kurās darba vietas aprīkotas ar datoriem, minimālo platību katram skolēnam vai studentam paredz ne mazāku par 4,65 m2. Noteikumi precizējami atbilstoši LBN208-08.  7. Tā kā prasības ūdens apgādes sistēmai, kanalizācijai un notekūdeņu savākšanas sistēmai nosaka būvnormatīvi, nav nepieciešams dublēt prasības. Noteikumu projekts precizējams nosakot prasības, ka vispārējās pamatizglītības, vispārējās vidējās izglītības un profesionālās izglītības iestādēs ir jānodrošina karstā un aukstā ūdens padeve un kanalizācija.  8. Šobrīd MK noteikumos ir iekļauta prasība par telpu nodrošināšanu ar attīrīta gaisa pieplūdi. Lai izpildītu šādu prasību ir nepieciešama īpaša ventilācijas sistēma, kura tiek ierīkota ārstniecības iestādēs operāciju zālēs. Izglītības iestādēm šāda prasība nav pamatota. Noteikumi precizējami, nosakot telpas, kurās nepieciešama pieplūdes un vilkmes ventilācija, kā arī nosacījumus ventilācijai tualetē un dušas telpā.  9. MK noteikumu 40.punkts paredz velkmes skapja ierīkošanu ķīmijas kabinetā un laboratorijā, taču ne visās izglītības iestādēs ir laboratorijas vai ķīmijas kabineti. Laboratorijas darbi tiek veikti mācību telpās. Lai nodrošinātu audzēkņiem drošu vidi un pielāgotu prasības pastāvošai situācijai, minētais MK noteikumu punkts precizējams.  10. Esošie MK noteikumi paredz tualetes uzkopšanas inventāra uzglabāšanu atsevišķi. Būtiski ir, lai tualetes un dušas telpām būtu atsevišķs uzkopšanas inventārs, bet nav svarīga to uzglabāšanas vieta (vienā telpā vai atsevišķās), uzkopšanas inventāra uzglabāšanu ir jāizvērtē atbilstoši apstākļiem. Noteikumi precizējami paredzot atvieglot prasības attiecībā uz inventāra uzglabāšanu.  11. Veselības ministrija ir saņēmusi informāciju no atsevišķām skolām un tajās strādājošiem ēdināšanas uzņēmumiem, ka jaunāko klašu bērni neēd pusdienas un regulāri pagatavotais ēdiens pusdienās tiek izsviests atkritumos. Kā vienu no iemesliem skolu ēdināšanas uzņēmumi minēja to, ka skolās pusdienas 1. - 4.klases skolēniem tiek organizētas bērnu uztura vajadzībām neatbilstošā laikā - aptuveni ap plkst.10:30. Jaunāko klašu skolēniem stundas sākas ap plkst.8:00 un viņi mājās jau paēd brokastis, kā arī skolā saņem otrajās brokastīs augļus vai dārzeņus vai pienu, ja skola piedalās Eiropas komisijas „Skolas augļa” vai „Skolas piena” programmā. Bet ap plkst.10:30, kad bērniem tiek pasniegtas pusdienas, kurās skolēniem ir jāuzņem aptuveni 35% uzturvielu un enerģijas no dienas normas, tie nevēlas ēst, jo nav izsalkuši. Lai nodrošinātu bērnu fizioloģiskām vajadzībām un arī organisma prasībām atbilstošu ēdienreižu biežumu ir nepieciešams papildināt MK noteikumu Nr.610 59.punktu, nosakot, ka vispārējās pamatizglītības, vispārējās vidējās izglītības un profesionālās izglītības iestādēs pusdienas organizē ne ātrāk kā plkst. 11:00, tādējādi nodrošinot, ka bērnam starp ēdienreizēm tiek ievērots vismaz trīs ar pusi līdz četru stundu intervāls. Šādas prasības attiecībā uz ēdienreižu biežumu un laiku jau ir noteiktas arī 2002.gada 27.decembra MK noteikumos Nr.596 „Higiēnas prasības izglītības iestādēm, kas īsteno pirmsskolas izglītības programmas”.  12. Esošos MK noteikumos ir atsauce uz Latvijas būvnormatīvu LBN 208-08 „Publiskas ēkas un būves”, ņemot vērā, ka minētais Latvijas būvnormatīvs LBN 208-00 ir zaudējis spēku saskaņā ar Ministru kabineta 2008.gada 21.jūlija noteikumu Nr.567 „Noteikumi par Latvijas būvnormatīvu LBN 208-08 “Publiskas ēkas un būves”” 3.punktu, nepieciešams precizēt atsauci uz jauno būvnormatīvu.  13. Esošie MK noteikumi nosaka gaisa temperatūru tualetē 20°C. Ņemot vērā, ka vienlaicīgi citās telpās MK noteikumi nosaka gaisa temperatūru 18°C (piem., mācību telpās), praksē nav iespējams uzturēt gaisa temperatūru tualetē 20°C, jo radiatori daudzās skolās nav regulējami. Vienlaicīgi jāvērš uzmanība, ka Ministru kabineta 2002.gada 27.decembra noteikumu Nr. 596 „Higiēnas prasības izglītības iestādēm, kas īsteno pirmsskolas izglītības programmas” 49.2. apakšpunkts nosaka, ka visās iestādes telpās, kurās uzturas bērni no 3 gadu vecuma, tai skaitā arī tualetē, gaisa temperatūra ir 18°C. Ņemot vērā minēto, kā arī to, ka izglītības iestādes apmeklē bērni no 7 gadu vecuma, kā arī lai nebūtu pretrunas tiesiskajā regulējumā, jo daudzās skolās kā struktūrvienība izvietotas pirmsskolas izglītības iestādes, nepieciešams mainīt minimāli pieļaujamo gaisa temperatūru tualetē. | | | |
| 3. | Saistītie politikas ietekmes novērtējumi un pētījumi | | Projekts šo jomu neskar | | | |
| 4. | Tiesiskā regulējuma mērķis un būtība | | Noteikumu projekta mērķis ir mazināt administratīvo slogu uzņēmējiem, ietaupīt Veselības inspekcijas resursus un precizēt MK noteikumus atbilstoši spēkā esošajiem normatīvajiem aktiem.  1.Ar mērķi mazināt Veselības inspekcijas pārbaužu skaitu ir precizēts MK noteikumu 14.punkts, nosakot sporta laukuma segumu.  2. Precizēts MK noteikumu 15.punkts, svītrojot nosacījumu konteineru novietošanai „ne tuvāk par 20 m no iestādes”. Attālums jāizvērtē individuāli, jo saimniecības zonā konteineri drīkstētu būt arī pie ēkas. Nepieciešams ņemt vērā vietējās pašvaldības teritorijas plānojuma un apbūves noteikumu prasības, kas katrā pašvaldībā var būt atšķirīgas.  3. Lai samazinātu gan Veselības inspekcijas pārbaužu skaitu un ekonomētu tās resursus, svītrots MK noteikumos nosacījums par konteineru novietošanas vietas apzaļumošanu.  4. Precizētas MK noteikumu prasības telpu apdares materiāliem, kas atvieglos pārbaužu veikšanu Veselības inspekcijai.  5. Vienkāršotas prasības attiecībā uz duškabīnēm, nosakot, ka pie sporta zālēm ir jābūt dušas ierīcēm, kurām jābūt atdalītām ar starpsienām no necaurspīdīga materiāla, lai mazgāšanās laikā novērstu tiešu saskari ar citu personu mazgāšanās ūdeņiem un nodrošinātu bērna privātumu.  6. Precizētas prasības tualetēm un to aprīkojumam atbilstoši Latvijas būvnormatīva LBN208-08 „Publiskās ēkas un būves” prasībām.  7. Lai samazinātu pārbaužu apjomu par izglītības iestādes inženierkomunikācijām, kuru novērtē jau projekta izskatīšanas un objekta nodošanas ekspluatācijā stadijā, jaunā redakcijā izteikts MK noteikumu 37.punkts.  8. Lai ekonomētu resursus, precizēts MK noteikumu 39.punkts, nosakot telpas, kurās nepieciešams ierīkot mehāniskās pieplūdes un vilkmes ventilāciju, kā arī nosakot prasības ventilācijai sanitārtehniskajās telpās.  9.Lai pielāgotu prasības pastāvošai situācijai, precizēts MK noteikumu 40.punkts, nosakot, ka vilkmes skapis ierīkojams mācību telpā, kurā veic laboratorijas darbus.  10. Lai nodrošinātu bērnu fizioloģiskām vajadzībām un arī organisma prasībām atbilstošu ēdienreižu biežumu, papildināts MK noteikumu 59.punkts, nosakot, ka vispārējās pamatizglītības, vispārējās vidējās izglītības un profesionālās izglītības iestādēs pusdienas organizē ne ātrāk kā plkst. 11:00, tādējādi nodrošinot, ka bērnam starp ēdienreizēm tiek ievērots vismaz trīs ar pusi līdz četru stundu intervāls.  11. Lai ekonomētu resursus, atvieglotas prasības ir tualetes un dušas telpas uzkopšanas inventāra uzglabāšanai, ņemot vērā arī, ka gadījumā, ja tualetes inventārs netiek uzglabāts atsevišķi, tad iespējamais risks veselībai ir zems.  12. Atbilstoši LBN208-08 noteiktajam precizēta platība datorklasē vienam izglītojamam, nosakot 4,65m2.  13.Precizēta atsauce uz spēkā esošajiem būvnormatīviem.  14. Precizēta minimāli pieļaujamā gaisa temperatūra tualetē, lai noteiktu vienotu tiesisko regulējumu gaisa temperatūrai tualetē - 18°C gan pirmsskolas izglītības iestādēs, gan vispārējās pamatizglītības iestādēs.  15.Noteikumu projekts paredz pārejas periodu - 2014.gada 1.janvāri dušas ierīču ierīkošanai.  Noteikumu projekts atrisinās 2.punktā norādītās problēmas. | | | |
| 5. | Projekta izstrādē iesaistītās institūcijas | | Veselības ministrija sadarbībā ar Veselības inspekciju | | | |
| 6. | Iemesli, kādēļ netika nodrošināta sabiedrības līdzdalība | | Ņemot vērā, ka noteikumu projekts paredz veikt tehniskus grozījumus un precizējumus, sabiedrības līdzdalība projekta izstrādē netika nodrošināta | | | |
| 7. | Cita informācija | |  | | | |
| **II. Tiesību akta projekta ietekme uz sabiedrību** | | | | | |
| 1. | Sabiedrības mērķgrupa | | | Vispārējo pamatizglītības, vispārējās vidējās izglītības un profesionālās izglītības iestāžu vadītāji. Veselības inspekcijas darbinieki | |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | | Projekts šo jomu neskar | |
| 3. | Tiesiskā regulējuma finansiālā ietekme | | | Tiešas finansiālas izmaksas (nodokļi, nodevas, sodi, institūciju maksas pakalpojumi) nav paredzētas. Netiešas finansiālas izmaksas un ietekme uz ienākumiem nav. | |
| 4. | Tiesiskā regulējuma nefinansiālā ietekme | | | Tiek mazināts administratīvais slogs. Novērstas nepamatotas prasības izglītības iestādēm un novērsta nepieciešamība Veselības inspekcijai veikt nevajadzīgas kontroles. | |
| 5. | Administratīvās procedūras raksturojums | | | Projekts šo jomu neskar | |
| 6. | Administratīvo izmaksu monetārs novērtējums | | | Projekts šo jomu neskar | |
| 7. | Cita informācija | | | Nav | |
|  | | | | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | |
| 1. | | | Projekta izpildē iesaistītās institūcijas | | | Veselības inspekcija | | |
| 2. | | | Projekta izpildes ietekme uz pārvaldes funkcijām | | | Jaunas funkcijas netiek noteiktas | | |
| 3. | | | Projekta izpildes ietekme uz pārvaldes institucionālo struktūru.  Jaunu institūciju izveide | | | Projekts šo jomu neskar | | |
| 4. | | | Projekta izpildes ietekme uz pārvaldes institucionālo struktūru.  Esošu institūciju likvidācija | | | Projekts šo jomu neskar | | |
| 5. | | | Projekta izpildes ietekme uz pārvaldes institucionālo struktūru.  Esošu institūciju reorganizācija | | | Projekts šo jomu neskar | | |
| 6. | | | Cita informācija | | | Nav | | |

Anotācijas III, IV,V, VI sadaļa – projekts šīs jomas neskar.

Veselības ministre I.Circene

18.06.2013 10:03

1 965

D.Viļuma

67876080

[dace.viluma@vm.gov.lv](mailto:dace.viluma@vm.gov.lv)